《中兴颂》
宋代·孙觌

水部天宝中兴碑，浯溪摩崖天与齐。龙亡虎逝今已矣，太宗社稷犹巍巍。

泗滨九鼎不复出，陈仓石鼓今已非。岿然独立湘水上，往往或有神司之。

我亦系舟石壁下，老眼惊顾眩欲迷。星图错落树挂斗，云物黯淡天投霓。

遗忠寂寂閟千载，山颓木坏知河□。踟蹰对立三太息，风雨夜啸猩鼯悲。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。